બીજી તો શું વાત કરવી બાપુ! આપે તો અમને માત્ર “ગાંધી ટોપી” જ આપેલી. પણ એક કેજરીવાલ નામના માણસે, તો ટોપીમાં પણ એક નવી બ્રાન્ડ માર્કેટમાં મૂકી. એ ટોપીએ તો ભલભલા રાજકારણીને તાજેતરની ચૂંટણીમાં પરસેવો પાડી દીધેલો! પણ બાપુ.. આ ટોપીનું પણ ગાંધી ટોપી જેવું જ થયું. રામ જાણે એ ટોપીમાં ટાઈમર મુકેલું કે શું, પણ આ ટોપી બહુ ચાલી નહીં.. બાકી આ ટોપીએ એક ઝાટકે દિલ્હી તો સર કરી જ નાંખેલું… બહુ ચાલે તે થોડાં માટે એવું કહેવાય ખરું પણ ચમકારો તો આપતી ગઈ.